
PRITARTA
Šiaulių miesto savivaldybės tarybos
2025 m.                        d. sprendimu 
Nr. T- 


VALSTYBINĖS ŽEMĖS NUOMOS SUTARTIS

2025 m. ____________ d. Nr. SŽ-____________
Šiauliai 

Lietuvos valstybė, atstovaujama Šiaulių miesto savivaldybės, kodas 111109429, kurios registruota buveinė yra Vasario 16-osios g. 62, Šiaulių mieste,________________________________________________________________________________
(institucijai, priimančiai sprendimą išnuomoti žemės sklypą, atstovaujančio asmens pareigos, vardas ir pavardė)
arba jo įgalioto   ___________________________________________________________________,
(pareigos, vardas ir pavardė)
veikiančio pagal 	_______________________________, toliau vadinama nuomotoju, ir 
(atstovavimo pagrindas, dokumento data, numeris)
________________________________________________________________________________________________ (fizinio asmens vardas ir pavardė, asmens kodas, gyvenamoji vieta; Lietuvos arba užsienio juridinio asmens ar kitos
_______________________________________________________________________________________________,užsienio organizacijos teisinė forma, pavadinimas, kodas, buveinė) 
toliau vadinamas (-a) nuomininku, atstovaujamas (-a)_____________________________________, 
_______________________________________________________________________________, (įrašoma, jeigu nuomininkui atstovaujama; vardas ir pavardė, asmens kodas, gyvenamoji vieta)
veikiančio (-ios) pagal_____________________________________________________________, 
	(atstovavimo pagrindas, dokumento data, numeris)
atsižvelgdami į 20___ m. ........................... d. įvykusio valstybinės žemės sklypo nuomos aukciono rezultatus, sudarė šią sutartį:
. Nuomotojas išnuomoja, o nuomininkas išsinuomoja 1,2108 ha ploto valstybinės žemės sklypą (kadastro Nr. 2901/0023:1148, unikalus Nr. 4400-6327-6870), esantį Šiaulių m. sav., Išradėjų g. 3C, (toliau – žemės sklypas).
. Žemės sklypas išnuomojamas 55 (penkiasdešimt penkeriems) metams, skaičiuojant nuo šios sutarties sudarymo dienos.
. Išnuomojamo žemės sklypo pagrindinė žemės naudojimo paskirtis – kitos paskirties žemė, naudojimo būdas – pramonės ir sandėliavimo objektų teritorijos. Žemės sklype gali būti statomi tik gamybos ir pramonės paskirties pastatai.
. Galimybės keisti žemės sklypo pagrindinę žemės naudojimo paskirtį ir (ar) naudojimo būdą, kai pagal galiojančius teritorijų planavimo dokumentus numatyta galimybė išnuomotame valstybinės žemės sklype pakeisti pagrindinę žemės naudojimo paskirtį ir (ar) būdą kita pagrindine žemės naudojimo paskirtimi ir (ar) būdu, nenumatoma.
. Išnuomojamoje žemėje pastatytų žemės savininkui ar kitiems asmenims nuosavybės teise priklausančių statinių ir įrenginių naudojimo sąlygos  – Lietuvos Respublikos įstatymų ir kitų teisės aktų nustatyta tvarka. Kelių tiesimo, vandens telkinių įrengimo ir kitos sąlygos – vadovaujantis Lietuvos Respublikos įstatymų ir kitų teisės aktų nustatyta tvarka.
Statinių ir įrenginių tolesnė naudojimo paskirtis pasibaigus žemės nuomos terminui sprendžiama vadovaujantis Lietuvos Respublikos civilinio kodekso 6.557 straipsnio 1 dalimi, Lietuvos Respublikos žemės įstatymu ir kitais teisės aktais.
. Išnuomojamame žemės sklype esančių požeminio ir paviršinio vandens, naudingųjų iškasenų (išskyrus gintarą, naftą, dujas ir kvarcinį smėlį) naudojimo sąlygos nustatomos pagal galiojančius Lietuvos Respublikos teisės aktus.
. Specialiosios žemės naudojimo sąlygos – žemės sklypui taikomos specialiosios žemės naudojimo sąlygos, nurodytos Nekilnojamojo turto registro duomenų bazės išrašo skiltyje „Duomenys apie įregistruotas teritorijas, kuriose taikomos specialiosios žemės naudojimo sąlygos“.
. Kitų teisės aktuose nustatytų žemės naudojimo apribojimų ir reglamentų nėra.
. Žemės servitutų ir kitų daiktinių teisių nėra.
. Nuomininkas privalo pradėti vykdyti statinių statybą žemės sklype per 5 metus nuo aukciono objekto, tai yra žemės sklypo, nuomos sutarties įregistravimo Nekilnojamojo turto registre dienos.
. Galimybė statyti naujus statinius ar įrenginius ir (ar) rekonstruoti esamus statinius ar įrenginius, jeigu tokia statyba ir (ar) rekonstravimas galimi pagal galiojančius teritorijų planavimo dokumentų sprendinius ir atitinka šioje sutartyje įrašytą žemės sklypo pagrindinę žemės naudojimo paskirtį ir būdą ir jeigu žemės sklypas išnuomojamas ilgesniam kaip 3 m. laikotarpiui – Lietuvos Respublikos teisės aktų nustatyta tvarka.
. 1,2108 ha žemės sklypo vertė nustatyta taikant individualų turto vertinimą Turto ir verslo vertinimo pagrindų įstatyme nustatyta tvarka – 391 000 Eur (trys šimtai devyniasdešimt vienas tūkstantis eurų).
. Žemės nuomos mokesčio dydis metams – (aukcione pasiūlyta didžiausia kaina).
Žemės nuomos mokestis perskaičiuojamas Žemės įstatymo ir kitų teisės aktų nustatyta tvarka ir terminais.
. Žemės nuomos mokestis sumokamas iki einamųjų metų lapkričio 15 dienos. Nuomininkui praleidus mokesčio ar jo dalies mokėjimo terminą, už kiekvieną pradelstą dieną jis moka 0,03 proc. dydžio delspinigius. Nesumokėjus valstybinės žemės nuomos mokesčio ilgiau kaip 6 mėnesius, laikoma, kad sutartis yra pažeista iš esmės ir nuomos mokesčio nesumokėjimas laikomas esminiu sutarties sąlygų pažeidimu.
. Įstatymų ir Lietuvos Respublikos Vyriausybės nustatyta tvarka pasikeitus valstybinės žemės nuomos mokesčio apskaičiavimo tvarkai ir kitiems reikalavimams, šios sutarties šalys privalo vadovautis priimtais pakeitimais. 
. Aukciono būdu išnuomotame valstybinės žemės sklype ar jo dalyje, pastačius naujus statinius ar įrenginius ir nuomininkui pageidaujant pirkti šį aukcione išnuomotą žemės sklypą, valstybinės žemės nuomos sutartis nenutraukiama, toks valstybinės žemės sklypas ar jo dalis parduodami, sumokant valstybinės žemės sklypo ar jo dalies kainą pagal rinkos vertę, apskaičiuotą taikant Turto ir verslo vertinimo pagrindų įstatyme nustatytą individualų turto vertinimą.
. Kai nuomininkas, įgyvendinęs nuomos sutarties sąlygas, pastato statinius ir pageidauja pirkti šį aukcione išsinuomotą žemės sklypą, jis apie tokį ketinimą informuoja valstybinės žemės nuomotoją pateikdamas pranešimą. Šis pranešimas teikiamas nuomos sutarties galiojimo laikotarpiu, tačiau ne vėliau kaip prieš 3 mėnesius iki žemės sklypo nuomos sutartyje įrašyto nuomos termino pabaigos.
. Kiti su nuomojamo žemės sklypo naudojimu ir grąžinimu, pasibaigus nuomos sutarčiai, susiję nuomotojo ir nuomininko įsipareigojimai – pasibaigus šios sutarties galiojimo laikui ar vienai iš šalių nutraukus sutartį, nuomininkas privalo per 3 mėn. nuo šios sutarties pasibaigimo ar nutraukimo išregistruoti šią sutartį iš Nekilnojamojo turto registro. Išregistruoti sutartį teisę, bet ne pareigą, turi ir nuomotojas.
. Atsakomybė už žemės sklypo nuomos sutarties pažeidimus numatyta pagal Lietuvos Respublikos įstatymus ir kitus teisės aktus. 
. Nuomininkas įsipareigoja laikytis nuomos sutarties ir įstatymų. Už jų nevykdymą jis atsako pagal Lietuvos Respublikos įstatymus ir kitus teisės aktus. 
. Žemės nuomos sutartis pratęsiama pagal Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos“ (toliau – Taisyklės) nuostatas ir atsižvelgiant į Žemės įstatyme nurodytus reikalavimus.
. Nuomininko teisė subnuomoti žemės sklypą įgyvendinama pagal Taisykles: žemės nuomininkas subnuomoti valstybinės žemės sklypą kitiems asmenims gali tik gavęs valstybinės žemės nuomotojo sutikimą. Sutikimas subnuomoti valstybinės žemės sklypą (jo dalį) duodamas, jeigu žemės sklypas subnuomojamas asmeniui, su kuriuo sudaryta statinių ar įrenginių (jų dalies), kuriems eksploatuoti žemės sklypas išnuomotas, nuomos ar kito naudojimo sutartis ne ilgiau kaip 5 metams, ir valstybinės žemės sklypo nuomininkas tinkamai vykdo įsipareigojimus pagal nuomos sutartį.
. Nuomininkas turi teisę perleisti valstybinės žemės nuomos sutartimi išnuomoto žemės sklypo nuomos teisę į žemės sklypą ar jo dalį, kai perleidžiami išnuomotame žemės sklype esantys statiniai ar įrenginiai (jų dalys) ir žemės sklypo nuomininkas tinkamai vykdo įsipareigojimus pagal nuomos sutartį. Žemės sklypo (jo dalies) nuomos teisės perleidimas vykdomas laikantis Taisyklių 55 punkto reikalavimu. 
. Sutartis prieš terminą nutraukiama nuomotojo reikalavimu:
. nuomininkui savo lėšomis per 3 mėnesius neįregistravus juridinio fakto apie sudarytą sutartį Nekilnojamojo turto registre;
. jeigu žemės nuomininkas naudoja žemę ne pagal sutartyje ir ne pagal Nekilnojamojo turto kadastre numatytą pagrindinę žemės naudojimo paskirtį ir (ar) naudojimo būdą; 
. kai nuomotojas nustato, kad nuomininkas teisėtai pastatytų statinių ir (ar) įrenginių nenaudoja pagal Nekilnojamojo turto kadastre įrašytą jų tiesioginę paskirtį, ir nuomininkas, gavęs nuomotojo įspėjimą šio pažeidimo nepašalina; 
. jeigu nuomininko iniciatyva keičiama pagrindinė žemės naudojimo paskirtis ir (ar) naudojimo būdas;
. jeigu žemės sklypas paimamas naudoti visuomenės poreikiams;
. nuomininkui nesumokėjus žemės nuomos mokesčio ilgiau kaip 6 mėn.;
. kitais Lietuvos Respublikos civilinio kodekso ir kitų įstatymų, reglamentuojančių nuomos sutarčių nutraukimą, nustatytais atvejais. 
. Žemės sklypo kadastro duomenys, kai toks keitimas neprieštarauja aukciono sąlygoms, keičiami inicijavusios keitimą šalies lėšomis. Šiuo atveju nuomos sutartis keičiama šalių susitarimu.
. Savivaldybė, išnuomojusi valstybinės žemės sklypą aukciono būdu, gali pakeisti sutarties šalį sudarydama atitinkamą susitarimą, tačiau kitos sutarties sąlygos tokiu atveju nekeičiamos.
. Prie šios sutarties pridedamas išnuomojamo žemės sklypo planas M 1:1000 kaip neatskiriama sudedamoji šios sutarties dalis.
. Juridinį faktą apie sudarytą sutartį nuomininkas savo lėšomis per 3 mėnesius įregistruoja Nekilnojamojo turto registre.
. Sutartis pasirašoma kvalifikuotais elektroniniais parašais, pasirašomas 1 (vienas) elektroninis sutarties egzempliorius, kuriuo šalys pasidalina elektroninių ryšių priemonėmis.



Nuomotojas						Artūras Visockas

Nuomininkas						




